Úrad vlády SR						  Na rokovanie vlády SR
Sekcia hospodárskej politiky					  dňa 7.8.2002
									  k číslu: 5505/2002
									  k bodu: 11

S t a n o v i s k o

k Návrhu na vydanie rozhodnutia o transformácii štátnej príspevkovej organizácie Technický a skúšobný ústav stavebný, Bratislava na neziskovú organizáciu poskytujúcu všeobecne prospešné služby

I.

Materiál predkladá ministerka pre správu a privatizáciu národného majetku v zmysle uznesenia vlády SR č.364/2002 k zoznamu rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby.

Do transformácie vstupuje cely majetok v  správe štátnej príspevkovej organizácie. Záujemcom sú zamestnanci tohto ústavu, ktorí svojim transformačným projektom splnili všetky predpoklady. Hodnota majetku, ktorý vkladá záujemca sa skladá z peňažnej hotovosti vo výške 155 400 Sk  a  nepeňažného vkladu vo výške        7 386 tis. Sk. Hodnota majetku štátu vrátane súvisiacich práv a záväzkov, ktorý ústredný orgán vkladá do neziskovej organizácie je 130 208 tis. Sk.

II.

Materiál nie je predmetom štandardného medzirezortného pripomienkového konania.

III.

K predloženému návrhu sekcia hospodárskej politiky Úradu vlády SR nemá pripomienky. Návrh nebol predložený na  posúdenie Porade ekonomických ministrov vlády SR.

Odporúčame, aby vláda prijala navrhované uznesenie.

Bratislava  31. 7. 2002